wickkiey/tamil-wikipedia-chunked huggingface dataset:
# லடாக் மலைத்தொடர்

## புவியியல்

இம்மலைத்தொடரானது காரகோரம் மற்றும் சன்ஸ்கார் மலைத்தொடர்களுக்கு இடையே அமைந்துள்ளது. லடாக் மலைத்தொடர் தென்கிழக்கே 230 மைல்களுக்கு (370 கி.மீ), லடாக் பகுதியில் உள்ள சியோக் நதியின் முகத்துவாரப் பகுதியிலிருந்து திபெத்திய எல்லை வரை இந்தியாவின் லடாக் பகுதியில் நீண்டுள்ளது. இம்மலைத்தொடரின் தெற்கு விரிவாக்கம் கைலாய மலை என்று அழைக்கப்படுகிறது. அதிலும் குறிப்பாக திபெத்தில் இம்மலைத் தொடர் கைலாய மலை என்றே அழைக்கப்படுகிறது.  
இம்மலைத் தொடரானது சிந்து ஆற்றின் வடகிழக்குக்கரையையும் சியோக் ஆற்றின் மேற்குக் கரையையும் உருவாக்குகிறது. லடாக் மலைத்தொடரின் சராசரி உயரம் சுமார் 6,000 மீட்டர் ஆகும். மேலும் பெரிய சிகரங்கள் இல்லை. அதன் சில சிகரங்கள் 4,800 மீட்டருக்கும் குறைவான உயரத்தைக் கொண்டுள்ளன.  
இந்த மலைத்தொடரின் முக்கியக் கனவாய்கள்e சோர்பத் பள்ளத்தாக்கு (5,090 மீட்டர்கள்), டிகர் லா (5,400 மீட்டர்கள்), கார்துங்க் லா (5,602 மீட்டர்கள்), சங் லா கணவாய் (5,599 மீட்டர்கள்) மற்றும் டிசகா லா (4,724 மீட்டர்கள்) ஆகியவை ஆகும்.
# எரிமலையியல்

**எரிமலையியல்** (*Volcanology*) என்பது எரிமலைகள், எரி கற்குழம்பு, கற்குழம்பு ஆகியவை பற்றிய படிப்பு ஆகும். அத்துடன் அவற்றோடு தொடர்புடைய நிலவியல், புவி இயற்பியல் மற்றும் புவி வேதியியல் நிகழ்வுகளையும் பற்றிய ஒரு அறிவியலாகும். volcanology என்ற ஆங்கிலச் சொல் இலத்தீன் சொல்லான *வல்கன்* *வல்கன்* என்ற பண்டைய உரோமர்களின் கடவுளின் பெயரில் இருந்து பெறப்பட்டது..  
எரிமலையியலாளர் என்பவர் எரிமலையின் வெடித்துச் சிதறல், எரிமலைகள் உருவாகும் விதம், தற்போதைய சீற்றம் பழைய எரிமலைகளின் வரலாறு ஆகியவற்றை ஆய்வு செய்யும் ஒரு புவியியல் வல்லுநர். இவர்கள் அடிக்கடி எரிமலைகளை குறிப்பாக எரிமலை வெடிப்புகளைச் சென்று பார்வையிடுவார்கள். அவைகளின் சீற்றத்தினால் உருவான சாம்பல் மற்றும் நுரைப் பாறைகள், பாறைகள் மற்றும் பாறைக் குழம்புகளின் மாதிரி அல்லது பதக்கூறுகளை சேகரிப்பதற்காக இவற்றை பார்வையிடுவார்கள். இவர்களின் முக்கிய கவனம் அல்லது முன்னிறுத்தி ஆராய்வது எரிமலை வெடிக்கும் நேரத்தைக் கணிப்பதுதான், ஏனென்றால் தற்போது அதை கணிப்பதற்கு எந்த ஒரு கருவியும் கிடையாது. ஆனால் எரிமலை வெடிப்பு அல்லது சீற்றம் மற்றும் புவி அதிர்வை வரும் முன்னாலே கணிக்கக் கூடிய கருவி ஏதேனும் இருக்குமானால் அநேகரின் வாழ்க்கை காப்பாற்றப் படக்கூடும்.
# எரிமலையியல்

## நவீன எரிமலையியல்

எரிமலையை சோதனையிடும் எரிமலையியலாளர்.]]
1841 ல் முதல் எரிமலை ஆராய்ச்சி நிலையம் இரு சிசிலி நாட்டில நிறுவப்பட்டது.(சிசிலி நாடும் இத்தாலியும் இணைந்திருந்தது). இதன் பெயர் வெசுவியஸ் ஆராய்ச்சி நிலையம் ஆகும்.  
நிலநடுக்கம் சார்ந்த ஆராய்ச்சிகள் எரிமலை வெடித்திருந்த இடத்திற்கு அருகில் நிலநடுக்கமானி கொண்டு ஆராயப்பட்டது. அந்த ஆய்வில் எரிமலைச் சீற்றத்தின் போது நிலநடுக்கத்தின் அளவு அதிகரிக்கிறதா? ஒரே சீராக நிலநடுக்கம் ஏற்படுகிறதா? இவைகள் மாக்மா அல்லது பாறைக்குழம்புகள் வழிந்தோடுவதற்கு ஒரு அடையாளமாக இருக்கிறதா என்பவைகள் ஆராயப்பட்டன.
புவியின் மேற்பரப்பின் உருமாற்றங்கள் புவிப்பாத்த கருவிகளைக் கொண்டு செய்யப்பட்டது. சமன்படுத்துதல், உழுதல், நிலத் திரிபு, கோணங்கள் மற்றும் தொலைவை கணக்கிடுதல் அனைத்தும் அவற்றிற்கான கருவிகளைக் கொண்டு நடை முறைப் படுத்தப் பட்டது.
# எரிமலையியல்

## குறிப்பிடத்தக்க எரிமலை வல்லுநர்கள்

- பிளேட்டோ (கிமு 428–348)
- பிளின்னி தி எல்டர் (கிபி 23–79)
- பிளின்னி தி யங்கர் (கிபி 61 – சுமார் 113)
- ஜார்ஜ்-லூயிஸ் லெக்லெர்க், காம்டே டி பஃபோன் (கிபி 1707–1788)
- ஜேம்ஸ் ஹட்டன் (1726–1797)
- டியோடாட் கிராடெட் டி டோலோமியூ (1750–1801)
- ஜார்ஜ் ஜூலியஸ் பவுலெட் ஸ்க்ரோப் (1797–1876)
- கியூசெப் மெர்கல்லி (1850–1914)
- தாமஸ் ஜாகர் (1871–1953), ஹவாய் எரிமலை ஆய்வகத்தின் நிறுவனர்
- ஹாரூன் தாசிஃப் (1914–1998), பிரெஞ்சு அரசாங்கத்தின் ஆலோசகர் மற்றும் ஜாக் கூஸ்டியோ
- ஜார்ஜ் பி. எல். வாக்கர் (1926–2005), முன்னோடி எரிமலை நிபுணர், இந்த விஷயத்தை ஒரு அளவு அறிவியலாக மாற்றினார்
- ஹரால்டூர் சிகுர்ட்சன் (பிறப்பு 1939), ஐஸ்லாந்து எரிமலை நிபுணர் மற்றும் புவி வேதியியலாளர்
- கேட்டியா மற்றும் மாரிஸ் கிராஃப்ட் (முறையே 1942–1991 மற்றும் 1946–1991), ஜப்பானில் உள்ள மவுண்ட் உன்சென்னில் 1991 இல் இறந்தார்
- டேவிட் ஏ. ஜான்ஸ்டன் (1949–1980), 1980 இல் மவுண்ட் செயிண்ட் ஹெலன்ஸ் வெடிப்பின் போது கொல்லப்பட்டார்
- ஹாரி க்ளிக்கன் (1958–1991), ஜப்பானில் உள்ள மவுண்ட் உன்சென்னில் 1991 இல் இறந்தார்
# மாரவாடி

**மாரவாடி** (*Maravadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643200. இந்த ஊரானது ஜக்கசமுத்திரம் ஊராட்சிக்கு உட்பட்டது.
# மாரவாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 48 கிலோமீட்டர் தொலைவிலும், பாலக்கோட்டில் இருந்து 22 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°25'26.7"N 78°04'46.4"E ஆகும்.
# மாரவாடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 287, மொத்த மக்கள் தொகைகள் 1180,. இதில் 621 ஆண்களும்,559 பெண்களும் அடங்குவர்.
# ஆவல்நத்தம் காசீஸ்வரர் மற்றும் பசுவேஸ்வரர் கோயில்

**ஆவல்நத்தம் காசீஸ்வரர் மற்றும் பசுவேஸ்வரர் கோயில்** என்பவை தமிழ்நாட்டில் கிருஷ்ணகிரி மாவட்டம், ஆவல்நத்தம் என்னும் ஊரில் அமைந்துள்ள சிவன் கோயில்களாகும்.
# ஆவல்நத்தம் காசீஸ்வரர் மற்றும் பசுவேஸ்வரர் கோயில்

### பசுவேஸ்வரர் கோயில்

காசீஸ்வரர் கோயிலுக்கு அருகில் பசுவேஸ்வரர் கோயில் உள்ளது. இக்கோயில் காசீஸ்வரர் கோயிலைப்போன்று குகைக்கோயிலாக இல்லாமல் கட்டுமானக்கோயிலாக உள்ளது. இக்கோயில் மூலவரான பசுவேஸ்வரரின் கீழே சுயம்பு லிங்க அமைப்புக் காணப்படுகிறது.
# ஆவல்நத்தம் காசீஸ்வரர் மற்றும் பசுவேஸ்வரர் கோயில்

## தீர்த்தங்கள்

இக்கோயிலுக்கு அருகில் நான்கு அடி நீளமும், ஏழு அடி அகலமும் கொண்ட தீர்த்தக்குளம் ஒன்றும், 41 அடிக்கு 41 அடி கொண்ட காசித்தீர்ரத்தம் என்னும் குளம் ஒன்றுமாக இரண்டு தீர்த்த்தங்கள் உள்ளன.
# ஆவல்நத்தம் காசீஸ்வரர் மற்றும் பசுவேஸ்வரர் கோயில்

## பூசைகள்

இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
# ஆவல்நத்தம் காசீஸ்வரர் மற்றும் பசுவேஸ்வரர் கோயில்

## அமைவிடம்

கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமம் உள்ளது. இந்த கிராமத்தில் இருந்து 0.5 கி.மீ தொலைவில் உள்ள ஆவல்நத்தம் என்ற சிற்றூரில் இக்கோயில்கள் அமைந்துள்ளன.
# ஆவியூர் நவநீதகிருஷ்ணசுவாமி கோயில்

**ஆவியூர் நவநீதகிருஷ்ணசுவாமி கோயில்** தமிழ்நாட்டில் விழுப்புரம் மாவட்டம், ஆவியூர் என்னும் ஊரில் அமைந்துள்ள பெருமாள் கோயிலாகும்.
# ஆவியூர் நவநீதகிருஷ்ணசுவாமி கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஆடி மாதம் கிருஷ்ணஜெயந்தி முக்கிய திருவிழாவாக நடைபெறுகிறது. சித்திரை மாதம் ஸ்ரீராமநவமி திருவிழாவாக நடைபெறுகிறது.
# ஆற்பாக்கம் ஆதிகேசவப்பெருமாள் கோயில்

**ஆற்பாக்கம் ஆதிகேசவப்பெருமாள் கோயில்** தமிழ்நாட்டில் காஞ்சிபுரம் மாவட்டம், ஆற்பாக்கம் என்னும் ஊரில் அமைந்துள்ள பெருமாள் கோயிலாகும்.
# ஆற்பாக்கம் ஆதிகேசவப்பெருமாள் கோயில்

## பூசைகள்

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
# திம்மராயன அள்ளி

**திம்மராயனஅள்ளி** (*Themmarayanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636808. இந்த ஊரானது மஹேந்திரமங்கலம் ஊராட்சிக்கு உட்பட்டது.
# திம்மராயன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°25'00.6"N 78°05'59.6"E ஆகும்.
# திம்மராயன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 745, மொத்த மக்கள் தொகைகள் 2990. இதில் 1565 ஆண்களும், 1425 பெண்களும் அடங்குவர்.
# திம்மராயன அள்ளி

## ஊரில் உள்ள கோயில்கள்

- திம்மராயன அள்ளி தேடுகரகம் கோயில்
- திம்மராயன அள்ளி பட்டாளம்மன் கோயில்
# ஆற்றூர் சாட்டத்துறை கண்டன் சாஸ்தா கோயில்

**ஆற்றூர் சாட்டத்துறை கண்டன் சாஸ்தா கோயில்** தமிழ்நாட்டில் கன்னியாகுமரி மாவட்டம், ஆற்றூர் என்னும் ஊரில் அமைந்துள்ள ஒரு கிராமக் கோயிலாகும்.
# ஆற்றூர் சாட்டத்துறை கண்டன் சாஸ்தா கோயில்

## பூசைகள்

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது.
# ஆனைமலை அனுமந்தராயசாமி கோயில்

**ஆனைமலை அனுமந்தராயசாமி கோயில்** தமிழ்நாட்டில் கோயம்புத்தூர் மாவட்டம், ஆனைமலை என்னும் ஊரில் அமைந்துள்ள ஆஞ்சநேயர் கோயிலாகும்.
# ஆனைமலை அனுமந்தராயசாமி கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. மார்கழி மாதம் ஹனுமன் ஜெயந்தி முக்கிய திருவிழாவாக நடைபெறுகிறது. ஆவணி மாதம் கிருஷ்ணஜெயந்தி திருவிழாவாக நடைபெறுகிறது.
# பனிப்பாறைகள்

பனிமலைகளின் துண்டுகளே பனிப்பாறைகள் ஆகும். இவை பிரிந்து உருகி, பின் பெருங்கடலில் கலக்கின்றன. பனிப்பாறை வெண்மை நிறத்தில் சிறிய காற்று நுண்குமிழிகளுடன் காணப்படும். நீர்க்குமிழிகளின் பரப்பு வெண்மை நிற ஒளியைப் பிரதிபலிப்பதால் பனிப்பாறை முழுவதும் வெண்மை நிறமாகத் தோன்றுகிறது. பனிக்கட்டியில் நீர்க்குமிழி இல்லாதிருக்கும் போது நீலநிறமாகத் தெரியும். இதற்குக் காரணம் வானத்தின்
நீல நிறத்தைப் பிரதிபலிப்பதே ஆகும். இன்றைய உலகின் அதிகரிக்கும் நன்னீர்த் தேவைக்குப் பனிப்பாறை மூலம் கிடைக்கும் நீரைக் குடிநீராகப் பயன்படுத்துவதே ஒரு சிறந்த தீர்வாகும். வடஇந்தியாவில் உள்ள அனைத்து ஆறுகளும் இமயமலையில் உள்ள பனிப்பாறைகளில் இருந்தே
தோன்றுகின்றன. பனிப்பாறை நீரைக் குடிநீராகப் பயன்படுத்துவதில் உள்ள இரண்டு நேர்மறையான சூழ்நிலை விளைவுகள்.
மனித இனம் நீர்நிலைகளைச் (ஆறு, ஏரிகள்) சார்ந்திருத்தல் வெகுவாகக் குறைகின்றது. இதனால் சூழ்நிலைமண்டலத்தில் மனிதத் தாக்கமும்
குறைகிறது.பனிப்பாறை நீரைக் குடிநீராகப் பயன்படுத்துவதின் மூலம் துருவப்பகுதிகளில் உள்ள பனிமலைகள்உருகுவதனால் ஏற்படும் கடல்மட்டஅளவு உயர்வினைக் குறைக்கலாம்.
# இடங்கிமங்கலம் விஸ்வநாதர் மாரியம்மன் கோயில்

**இடங்கிமங்கலம் விஸ்வநாதர் மாரியம்மன் கோயில்** தமிழ்நாட்டில் திருச்சிராப்பள்ளி மாவட்டம், இடங்கிமங்கலம் என்னும் ஊரில் அமைந்துள்ள சிவன் கோயிலாகும்.
# இடங்கிமங்கலம் விஸ்வநாதர் மாரியம்மன் கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் திருகார்த்திகை முக்கிய திருவிழாவாக நடைபெறுகிறது. ஐப்பசி மாதம் தீபாவளி திருவிழாவாக நடைபெறுகிறது.
# இடுவம்பாளையம் இடும்பகுமாரசுவாமி கோயில்

**இடுவம்பாளையம் இடும்பகுமாரசுவாமி கோயில்** தமிழ்நாட்டில் திருப்பூர் மாவட்டம், இடுவம்பாளையம் என்னும் ஊரில் அமைந்துள்ள முருகன் கோயிலாகும்.
# இடுவம்பாளையம் இடும்பகுமாரசுவாமி கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம்-1 முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை-1 திருவிழாவாக நடைபெறுகிறது.
# ஹா. கி. வாலம்

**ஆ.கி.வாலம்** என்பவர் தமிழ்ப் பெண் எழுத்தாளர்களுள் ஒருவர். இவர் காஞ்சிப் பெரியவர், சுத்தானந்த பாரதியார் ஆகியோரால் பாராட்டப்பெற்றவர்.
# ஹா. கி. வாலம்

## பிறப்பும் வாழ்வும்

இவர் திருச்சிராப்பள்ளியில் ஆலாஸ்யமய்யர்- சுயம்பிரகாசம் அம்மையாருக்கு மகளாக ஆகத்து 24, 1922 ஆம் ஆண்டு பிறந்தார். இவர் ஆறாம் வகுப்பு வரை மட்டுமே கல்வி பயின்றார். தமிழின்பால் ஈடுபாடு கொண்டு தமிழ்ப் பயின்று நிறைய நூல்களை எழுதியுள்ளார்.
# ஹா. கி. வாலம்

## தமிழ்ப் பணிகள்

1953 முதல் 1957 வரை பூனா கலைக் கழகத்தின் தலைவியாகவும், தேவலாலி தென்னிந்திய சங்கத்தின் தலைவியாகவும் இருந்து தமிழுக்காகப் பணிபுரிந்துள்ளார். சென்னைத் தமிழ் எழுத்தாளர் சங்கம், இந்திய பி.இ.என் அமைப்பு ஆகியவற்றில் உறுப்பினராகவும், பூனா பண்டர்கார் ஆராய்ச்சி மையத்தின் உறுப்பினராகவும் இருந்து செயலாற்றினார். 1970லிருந்து தொடர்ந்து நான்கு ஆண்டுகள் *மோகனா* எனும் ஆன்மிக மாத இதழை நடத்தியுள்ளார்.
# ஹா. கி. வாலம்

## படைப்புகள்

- நவரத்தினங்கள் பதிக்கப்பட்ட நல்லாரம்
- அமிழ்தினும் இனிய மோகன அமுதம்
- மோகன லீலை
- திரு ஆயிரம்
- அழகின் அலை
- வெங்கடேச சுப்ரபாதம்
- சிவானந்த லஹரி
- திருவேங்கடவன் திருமலைப் பாடல்கள்
- பாரத சுப்ரபாதம்
முதலிய நூல்களைத் தமிழிலும்,
- தி வௌ ஆப் பாஞ்சாலி
எனும் நூலை ஆங்கிலத்திலும்,
- மோகன லதிகா
- பஜகோவிந்தம்
- ஸ்ரீ வேங்கடேச சுப்ரபாதம்
ஆகிய நூல்களை இந்தியிலும்,
- மோகன மாதுர்யம்
எனும் நூலை சமசுகிருத மொழியிலும் படைத்துள்ளார்.
# ஹா. கி. வாலம்

## பெற்ற விருதுகள்

இவர் கவிதா ரத்னம், வித்யா ரத்னம், வித்யா விசாரதா, விக்ஞான சிந்தாமணி, பாஷண கேசரி, மும்மொழி வித்தகி, மங்கையர் திலகம், கவிக்கடல், அருளரசி முதலான பல விருதுகளைப் பெற்றுள்ளார்.
# ஹா. கி. வாலம்

## மறைவு

இவர் ஆகத்து 11, 1976 ஆம் ஆண்டு மறைந்தார்.  
1) தாயம்மாள் அறவாணன், "இலட்சியப் பெண்டிர்" தமிழ்க்கோட்டம், சென்னை-2016.
2) ப. முத்துக்குமாரசாமி, "இருபதாம் நூற்றாண்டின் 100 தமிழ்க் கவிஞர்கள்" பழனியப்பா பிரதர்ஸ்-2004.
# எலுமிச்சை அழகி

**எலுமிச்சை அழகி** அல்லது **தேசி வண்ணத்துப் பூச்சி** (*Lemon Butterfly*, *Papilio demoleus*) என்பது பொதுவான *தூங்குவால் (Swallowtail)* வகை வண்ணத்துப் பூச்சியாகும். இவ்வண்ணத்துப்பூச்சிகளின் பெயர் இவை தங்கியிருக்கும் தாவரம் மூலம் உருவாகியது. இவை பொதுவாக தேசி, எலுமிச்சை, தோடை போன்ற தாவரங்களை சார்ந்து வாழும். ஏனைய *தூங்குவால்* வண்ணத்துப்பூச்சிகள் போன்று முதன்மையான வாலைக் கொண்டு காணப்படாது. இவ்வண்ணத்துப் பூச்சிகள் மரண வண்ணத்துப்பூச்சிகள் எனவும் அழைக்கப்படும். இதையொத்த ஆபிரிக்காவில் காணப்படும் *பெபிலியோ டெமோடோகஸ்* எனும் வண்ணத்துப்பூச்சியின் பெயரால் இதற்கு அப்பெயர் கிடைத்தது. இந்த வண்ணத்துப் பூச்சி தீங்குயிராகவும் ஊடுறுவும் வகையாகவும் உள்ளது. இவை எலுமிச்சை இலைகளை உண்டு பெரும் சேதம் விளைவிக்கின்றன. இந்த இனங்கள் ஆசியா மற்றும் ஆஸ்திரேலியாவிலிருந்து கரீபியன் மற்றும் மத்திய அமெரிக்காவிற்கு பரவியுள்ளது.
# எலுமிச்சை அழகி

## விபரம்

வாலற்ற இவ்வண்ணத்துப் பூச்சி 80-100 மிமி வரையான இறகுகளையுடையது. பின்புறம் கருப்பாகவும் பொதுவாக இறகுகளில் மங்கலான மஞ்சள் நிறமும் காணப்படும். இதில் அங்குமிங்கும் பெரியளவு புள்ளிகள் இறகு மீது காணப்படும். மேலுள்ள பின் இறக்கை நீல ஓரத்துடன் சிவப்பு புள்ளியைக் கொண்டு காணப்படும். பட்டுப்புழுவாகவுள்ள காலங்களில், வளர்ச்சிக்கான இவை இலை நார்களை அதிகம் உண்ணும்.
# எலுமிச்சை அழகி

## வாழ்க்கை சுழற்சி

எலுமிச்சை வண்ணத்துப்பூச்சியின் தலைமுறைகளின் எண்ணிக்கை வெப்பநிலை பூமத்திய ரேகையைச் சார்ந்து,ஒன்பது தலைமுறைகள் பதிவு செய்யப்பட்டுள்ளன. மிதமான வெப்பநிலையில் சீனாவில் ஐந்து தலைமுறைகள் பதிவு செய்யப்பட்டுள்ளன. ஆய்வகத்தின் சிறந்த சூழலில், ஒரு தலைமுறை 30 நாட்களுக்குள் பதிவு செய்யப்பட்டுள்ளது. ஒரு தலைமுறை எலுமிச்சை வண்ணத்துப்பூச்சி வயதில் முதிர்ச்சியடைவதற்கு சராசரியாக 26 முதல் 59 நாட்கள் வரை ஆகும். குளிர் கால வெப்ப நிலைகளில், எலுமிச்சை பட்டாம்பூச்சி தன் கூட்டுப்புழு பருவத்தினைக் கழிக்கிறது. பொதுவாக, இந்த பட்டாம்பூச்சி புழு பருவத்தில் ஐந்து இடைஉயிரிகளைக் கடக்கிறது.பெண் பட்டாம்பூச்சி செடிக்கு செடி சென்று இலையை தன் கால்களால் பிடித்துக்கொண்டு இலையின் மேற்புறத்தில் ஒரு முட்டையை இடும். முட்டையை இட்ட உடன் அங்கிருந்து சென்று விடும். முட்டை வட்டமாக இளம்மஞ்சள் நிறத்தில், அடிப்பகுதி தட்டையாகவும், மென்மையான மேற்பரப்பு கொண்டதாகவும் மற்றும் சுமார் 1.5 மிமீ உயரம் கொண்டதாகவும் இருக்கும்.வளமான இனப்பெருக்கத்திறமுடைய முட்டைகள் நுனியில் சிறு சிவப்பு குறியினை வளர்த்துக்கொள்ளும்.
# எலுமிச்சை அழகி

## இடைஉயிரி

புதிதாக வெளிவந்த புழு மேற்புறத்தில் உள்ள இலையின் நடுவில் செல்லும். முதல் இடைஉயிரி கருப்பு நிறமாகவும், கருப்பு தலைகள் மற்றும் இரண்டு வரிசை துணை முதுகு தசைப்பற்றுள்ள முள்ளந்தண்டுக்களும் கொண்டது. இரண்டாவது, மூன்றாவது மற்றும் நான்காவது இடைஉயிரி பளபளப்பான, இருண்ட-பழுப்பு தலை, 8 வது மற்றும் 9 வது பிரிவுகளில் வெள்ளை நிற குறியீடுகளைக் கொண்ட இந்த கம்பளிப்புழு பறவையின் எச்சத்தின் மீது வெள்ளையாக ஒட்டு போட்டது போல் காணப்படும். பறவையின் எச்சம் போல் இருப்பதால் திறந்த வெளிகளில் இருக்கும் பொது எதிரிகளிடம் இருந்து பாதுகாத்துக்கொள்ள உதவுகிறது.
# எலுமிச்சை அழகி

## பறக்கும் தன்மை

இடைஉயிரி வளர வளர அதன் கம்பளிப்புழு உருளை வடிவமாக மாறி, பின்புறத்தில் கூம்பியும், வெளிர் பச்சை நிறத்தில் வெள்ளை மூச்சுத்துளை பட்டை போல் காணப்படும். நான்காவது மற்றும் ஐந்தாவது பிரிவுகளில் இரண்டு கருப்பு மற்றும் இரண்டு நீல நிற புள்ளிகள் கொண்ட ஒரு கூடுதல் கருப்பு பட்டை உருவாக்கப்பட்டு எட்டாவது மற்றும் ஒன்பதாவது பிரிவு/துண்டுகளில், முன்னர் தோன்றிய உருமறைப்புக் குறிப்புகள் ஒரு பழுப்பு மற்றும் வெள்ளை பட்டையை உருவாக்கி விடும். இந்த கட்டத்தில், கம்பளிப்புழுக்கள் ஒதுக்கப்பட்ட இடங்களில் செல்ல வேண்டிய கட்டாயத்தில் உள்ளது.  
இந்த பட்டாம்பூச்சி ஒரு மண்ணைப் புழுதியாக, செழிப்பாகச் செய்யும் தன்மை உடையதாகவும், மலர்களை நோக்கி செல்வதில் ஈடுபாடு கொண்டதாகவும் இருக்கிறது. அதிவேக பறக்கும் தன்மையை எதிரிகளிடம் இருந்து தப்பிப்பதற்கு பயன்படுத்திக்கொள்கிறது. இது ஒரு சுவாரஸ்யமான பட்டாம்பூச்சி ஆகும், ஏனெனில் இதற்கு பலவிதமான பறக்கும் தன்மைகள் உள்ளன. இளங்காலையில் பறக்கும் தன்மை மிகவும் மெதுவாகவும், நேரம் செல்ல செல்ல வேகமாகவும் நேராகவும், கீழ்நோக்கியும் பறக்கும். அதிகமான வெயில் நேரத்தில் ஈரமான இடத்தில் அசைவற்று அமர்ந்திருக்கும்.
# எலுமிச்சை அழகி

## வாழ்விடம்

with common emigrants (*கொன்னை வெள்ளையன்*) in India]]
பெபிலியோ டெமோடோகஸ் என்னும் இந்த பட்டாம்பூச்சி தாவரங்களைத் தாக்கக்கூடிய, பொதுவாக எல்லா இடத்திலும் காணப்படும் பட்டாம்பூச்சி ஆகும். பங்களாதேஷ், மேற்கு பாகிஸ்தான், இலங்கை, நேபாளம்), பர்மா, தாய்லாந்து, பிலிப்பைன்ஸ், கம்பூச்சியா, இந்தியா, பாகிஸ்தான், இலங்கை, நேபாளம், மலேசியா, சிங்கப்பூர், இந்தோனேசியா (கலிமாந்தன், சுமத்ரா, சூலா, டலாட், ஆலோர் மற்றும் சும்பா), பப்புவா நியூ கினியா, ஆஸ்திரேலியா (லார்ட் ஹோவ் தீவு உட்பட), தென் கொரியா (ஹேனான், குவாங்டாங் மாகாணத்தில்), ஹவாய் மற்றும் பிற பசிபிக் பெருங்கடல் தீவுகளிலும் பரவலாகக் காணப்படுகிறது. சவன்னாஹ், தரிசு நிலங்கள், தோட்டங்கள், பசுமையான மற்றும் அரை-பசுமையான காடுகளில் காணப்படுவதுடன், நீரோடை மற்றும் நதிகள் இருக்கும் இடங்களில் விரும்பி வாழ்கிறது. இந்தியாவில் இது பெரும்பாலும் சமவெளிகளில் காணப்படுகிறது. ஆனால் தீபகற்ப மலேசிய மலைகளில் மற்றும் இமயமலையில் 7,000 அடி (2,100 மீ) வரை காணலாம். இது நகர்ப்புற தோட்டங்களில் பொதுவாகக் காணப்படுவதுடன், வனப்பகுதிகளில் காணப்படலாம்.
# எலுமிச்சை அழகி

## பொருளாதார முக்கியத்துவம்

இந்தியா, பாக்கிஸ்தான், ஈராக் மற்றும் மத்திய கிழக்கில் பல பயிரிடப்பட்ட கிச்சிலி வகைகளில் எலுமிச்சை பட்டாம்பூச்சி ஒரு பொருளாதார சேதத்தை விளைவிக்கும் பூச்சியாகும். கம்பளிப்பூச்சிகள் முற்றிலும் இளம் கிச்சிலி மரங்கள் (2 அடி கீழே) மற்றும் சிட்ரஸ் நாற்றங்கால் முழுவதையும் அழிக்க வல்லது. முதிர்ந்த மரங்களில், கம்பளிப்பூச்சிகள் இளம் இலைகளையே உண்கிறது.
# ஆட்டு பாலாடைகட்டி

**ஆட்டு பாலாடைக்கட்டி** என்பது ஆட்டுப் பாலில் இருந்து தயாாிக்கப்படும் பாலாடைக்கட்டி ஆகும்.பிரெஞ்ச் மொழியில் செவிா் என்று ஆட்டு பாலாடைகட்டியைக் குறிப்பிடுவர்.
# ஆட்டு பாலாடைகட்டி

## பண்புகள்

மாட்டு பால் மற்றும் ஆடு பால் ஒரேமாதிாியான கொழுப்பு உள்ளடக்கங்களை கொண்டுள்ளது.ஆயினும், அதிக அளவு விகிதம் கொண்ட ஓரளவு தொடா் கொழுப்பு அமிலங்களான காப்பிரிக் மற்றும் கேப்ரிக் அமிலம் போன்றவை உள்ளதால் ஆட்டுப் பாலாடைக் கட்டிக்கு புளிப்பு சுவையை அளிக்கிறது.(கொழுப்பு அமிலத்தை குறிப்பிடும் சொல்லான fatty acids என்ற சொல்லில் உள்ள fatty என்ற சொல் லத்தின் மொழியில் ஆட்டைக் குறிப்பிடும் சொல்லில் இருந்து வந்தது.)  
ஆட்டு பாலாடையானது ஆயிரக்கணக்கான ஆண்டுகளாக செய்யப்பட்டு வருகிறது, மேலும் அநேகமாக இது பழங்காலத்திலே தயாரிக்கப்பட்ட பால் பொருட்களில் ஒன்றாகும். ஆட்டுப் பாலாடையானது மிகவும் எளிமையான வடிவத்தில் செய்யப்படுகிறது, ஆட்டு பாலாடையானது பச்சையான பாலை இயற்கையாகவே தயிராகவிட்டு பின்னர் வடிகட்டி, தயிரை அழுத்தி தயாாிக்கப்படுகிறது. மற்ற உத்திகளில் பாலாடையை தயாரிக்க அமிலத்தைப் பயன்படுத்துகின்றனர் (வினிகர் அல்லது எலுமிச்சை சாறு போன்றவை). மென்மையான ஆட்டு பாலாடைக்கட்டிகள் உலகளாவிய சமையலறைகளில் தயாரிக்கப்படுகின்றன, சமையல்காரர்கள் பல நாட்களுக்கு சூடான சமையலறையில் பாலாடைக்கட்டி நிறைந்த துணிகளை கட்டி தொங்கவிட்டு வடிகட்டி தரமான பாலாடைக் கட்டிகளை உருவாக்குகிறாா்கள்.
# முருக்கல்நத்தம்

**முருக்கல்நத்தம்** (*Murukkalnatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643202. இந்த ஊரானது ஜக்கசமுத்திரம் ஊராட்சிக்கு உட்பட்டது.
# முருக்கல்நத்தம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°25'19.9"N 78°06'39.9"E ஆகும்.
# முருக்கல்நத்தம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரின் மொத்த குடியிருப்புகள் 237, மொத்த மக்கள் தொகை 993,. இதில் 512 ஆண்களும், 472 பெண்களும் அடங்குவர்.
# செருகளத்தூர் ஸ்ரீகோபாலகிருணசாமி கோயில்

**செருகளத்தூர் ஸ்ரீகோபாலகிருஷ்ணசாமி கோயில்** தமிழ்நாட்டில் திருவாரூர் மாவட்டம், செருகளத்தூர் என்னும் ஊரில் அமைந்துள்ள பெருமாள் கோயிலாகும்.
# செருகளத்தூர் ஸ்ரீகோபாலகிருணசாமி கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. வைகுண்ட ஏகாதசி முக்கிய திருவிழாவாக நடைபெறுகிறது.
# இராசேந்திரம் ஏகிரியம்மன் கோயில்

**இராசேந்திரம் ஏகிரியம்மன் கோயில்** தமிழ்நாட்டில் கரூர் மாவட்டம், இராசேந்திரம் என்னும் ஊரில் அமைந்துள்ள ஒரு கிராமக் கோயிலாகும்.
# இராசேந்திரம் ஏகிரியம்மன் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. ஆடி மாதம் ஆடி18 முக்கிய திருவிழாவாக நடைபெறுகிறது. ஐப்பசி மாதம் நவராத்திரி திருவிழாவாக நடைபெறுகிறது.
# இராதானூர் குவளந்தடங்கண்ணியம்மன் கோயில்

**<span lang="ta" dir="ltr">இராதானூர்</span> குவளந்தடங்கண்ணியம்மன் கோயில்** தமிழ்நாட்டில் இராமநாதபுரம் மாவட்டம், இராதானூர் என்னும் ஊரில் அமைந்துள்ள அம்மன் கோயிலாகும்.
# இராதானூர் குவளந்தடங்கண்ணியம்மன் கோயில்

## பூசைகள்

இக்கோயிலில் காலை மற்றும் மாலை என இருகாலப் பூசைகள் நடக்கின்றது.மேலும் இக்கோயில் ஒரு கிராமத்தைச் சேர்ந்த பரம்பரை பூசாரிகளால் பூஜை செய்யப்படுகின்றது.இந்தக் கோயிலின் முக்கிய பொறுப்புகள் முத்துராமன் பூசாரி மற்றும் செந்தில் பூசாரியின் கீழ் செயல்படுகிறது
# திலகவதியார்

**திலகவதியார்** திருவாமூர் என்ற தலத்தில் வசித்த வேளாளர் குடும்பத்தில் புகழனார்-மாதினியார் தம்பதி. இவர்களது மகள் திலகவதி. இவரையடுத்து பிறந்த மகனுக்கு மருள்நீக்கி என்று பெயரிட்டனர். அக்காவுக்கும், தம்பிக்கும் வயது வித்தியாசம் அதிகம். திலகவதிக்கு பல்லவமன்னனின் சேனாதிபதியாக இருந்த கலிப் பகையாருக்கு திருமணம் செய்து வைப்பதென முடிவு செய்தனர். இந்நிலையில் திலகவதியின் தந்தை புகழனார் இறந்து போனார்.கணவன் சென்ற வருத்தம் தாளாமல் மனைவி மாதினியாரும் பின்தொடர்ந்து விட்டார். திலகவதியும், மருள்நீக்கியும் அனாதையாக விடப்பட்டனர். இருப்பினும், கலிப்பகையாரின் குடும்பத்தார், திலகவதியாரை தங்கள் வீட்டு மருமகளாக ஏற்றுக்கொள்வதில் பின்வாங்கவில்லை. வடநாட்டிற்கு போருக்கு செல்ல வேண்டிய நிர்ப்பந்தத்துக்கு உள்ளானார் கலிப்பகையார். வெற்றியுடன் திரும்புவேன், என் மணநாள் பரிசாக அதை உங்கள் திருவடியில் சமர்பிப்பேன், என மன்னரிடம் சூளுரைத்து கலிப்பகையார் கிளம்பினார். கொடிய சண்டை நடந்தது. கலிப்பகையாரின் வீரம் கண்டு வடநாட்டு மன்னன் அஞ்சினான். படைகள் பின்வாங்கி ஓடின. வீரத்தால் அவரை வெற்றி கொள்ள இயலாது எனக்கருதிய வடமாநில மன்னன், வஞ்சகமாக அவரைக் கொன்று விட்டான். வீரமரணம் அடைந்தார் கலிப்பகையார். திலகவதி தன் உயிரை மாய்த்துக்கொள்ள துணிந்து விட்டாள்.அவள் மரணத்தை தழுவ இருந்த வேளையில் இரண்டு பிஞ்சுக் கரங்கள் அவளது கால்களைக் கட்டிக் கொண்டன. தாய் தந்தைக்குப் பிறகு இப்போது நீயே என் பெற்றோர், சகலமும் நீயே, என்று கதறினார் மருள்நீக்கி. அக்கா தன் தம்பியை வாரி அணைத்துக் கொண்டாள். திக்கற்ற பெண் இவ்வுலகில் வாழ இயலாது. இருப்பினும், உனக்காக வாழ்வேனடா! ஆனால், கணவனை இழந்த பெண்கள் எப்படி இந்த பூமியில் கைம்மை நோன்பு பூண்டு வாழ்கிறார்களோ அப்படி வாழ்வேன். அதுவும் உனக்காக, என்றாள். மருள்நீக்கியை பெரும் சிவ பக்தனாக வளர்த்தாள். ஆனால் சைவ சமயத்தை விடுத்து சமணர்களின் போதனையால் வசமான மருள்நீக்கியார் சமண் சமயமே சிறந்தது எனக் கருதிச் சமணமுனிவர்கள் நிறைந்த பாடலிபுரத்திற்குச்சென்று மதம் மாறி சமண மதப் பிரச்சாரம் செய்தார்.அப்போது சமணர்கள் அவருக்கு தருமசேனன் என்றுப் பெயர் வைத்தனர். அப்போது தனது அக்கையைக் காண வந்த தருமசேனரை "நீறணியாதவன் முகத்தைக் காணமாட்டேன்" என்று திருநீற்றின் பெருமையை உணர்ந்து தன் தம்பியின் முகத்தைப் பார்க்க மாட்டேன் என உறுதியாக நின்றார். இருப்பினும் சமணத்தின் மீதிருந்த நம்பிக்கையால் தனது அக்கையைக் காணாமலேயே பாடலிபுத்திரம் திரும்பினார் தருமசேனர்.  
சமண சமயத்தைச் சேர்ந்த தனது தம்பியை மீண்டும் சைவ சமயத்திற்கு கொண்டுவரும் படி திலகவதியம்மையார் திருவதிகை பெருமானிடம் வேண்டி நிற்க அதற்கு இறைவனும் திருச்செவி சாய்த்தார். அதன் படி தருமசேனருக்கு கடும் சூளை நோய் கொடுத்து விளையாடினார் இறைவன்.
சமணர்களின் தந்திரமும், வைத்தியங்களும் தருமசேனரைக் குணப்படுத்தவில்லை. ஆதலால் சமணத்தின் மீதிருந்த விருப்பத்தை தருமசேனர் விடுத்து தற் அக்கையைக் காண திருவதிகைக்கு வந்தார். வந்தவரை மீண்டும் திலகவதியார் "நீறணியாதவன் நெற்றியைக் காணமாட்டேன்" என்றுக் கூறி பார்க்க மறுத்தார். அக்கையாரின் பாதங்களில் விழுந்து வணங்கிய தருமசேனருக்கு திலகவதியார் தனது கைகளால் திருநீறு பூசி, திருவதிகைப் பெருமான் முன்னர் அழைத்துச்சென்றார்.  
ஆங்கு திருவதிகைப் பெருமானின் முன்னர் "கூற்றாயினவாறு விலக்ககலீர்" எனும் திருப்பதிகம் பாடி சூளை நோய் மற்றும் சமணம் எனும் நோயில் இருந்து விடுபெற்று, மீண்டும் சிவனடியாராகினார் தருமசேனர். அப்போது திலகவதியார் அவருக்கு "திருநாவுக்கரசர்" என்றுப் பெயர் வைத்தார்.  
அதன் பின்னர் பெரும் மனநிறைவுடன் தன்னுடைய வாழ்நாளின் கடைசி மூச்சு வரை சிவ தொண்டைச் செய்து இறைவனின் திருப்பாதங்களை அடைந்தார் திலகவதியார்.
# இராமநாதபுரம் அங்காளம்மன் பிளேக் மாரியம்மன் கோயில்

**இராமநாதபுரம் அங்காளம்மன் பிளேக் மாரியம்மன் கோயில்** தமிழ்நாட்டில் கோயம்புத்தூர் மாவட்டம், இராமநாதபுரம் என்னும் ஊரில் அமைந்துள்ள அம்மன் கோயிலாகும்.
# இராமநாதபுரம் அங்காளம்மன் பிளேக் மாரியம்மன் கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் குண்டம் திருவிழா 1 நாள் முக்கிய திருவிழாவாக நடைபெறுகிறது. சித்திரை மாதம் தமிழ் வருடப்பிறப்பு திருவிழாவாக நடைபெறுகிறது.
# பிக்கனஅள்ளி

**பிக்கனஅள்ளி ** (*Bikkanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், காரிமங்கலம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636805. இந்த ஊரானது பிக்கனஅள்ளி ஊராட்சி ஊராட்சிக்கு உட்பட்டது.
# பிக்கனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், காரிமங்கலத்தில் இருந்து 17 கிலோ மீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°22'47.2"N 78°05'07.6"E ஆகும்.
# பிக்கனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1590 குடும்பங்களும் 6689 மக்களும் வசிக்கின்றனர். இதில் 3492 ஆண்களும் 3197 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 51.3% ஆகும். இது தமிழ்நாட்டின் சராசரி எழுத்தறிவு விகிதமான 80.09%ஐ விடக்குறைவு ஆகும்
# தொற்றுநீக்கி

**தொற்றுநீக்கி** (Disinfectant) என்பது புறப்பரப்புகளில் இருக்கின்ற கிருமிகள் அல்லது நுண்ணுயிர்களை செயலிழக்கச் செய்யும் ஒரு வேதிப்பொருள் அல்லது சேர்மமாகும். கிருமி நீக்கம் என்பது நுண்ணுயிரிகளை அவசியமாகக் கொண்டிருக்கவில்லை. இது நோய்நுண்மத்தீர்வாக்கம் செய்வதை விட குறைவான செயல்திறன் கொண்டது. இது அனைத்து வகையான உயிர்களையும் கொல்லும் தீவிர இயற்பியல் அல்லது வேதிச்செயல்முறையாகும். தொற்றுநீக்ககள் பொதுவாக நுண்ணுயிர் எதிர்ப்பிகள் போன்ற பிற நுண்ணுயிர் எதிர்ப்பிகளிலிருந்து வேறுபடுகின்றன. தொற்றுநீக்கிகள் நுண்ணுயிரிகளின் செல் சுவரை அழிப்பதன் மூலம் அல்லது அவற்றின் வளர்சிதை மாற்றத்தில் குறுக்கிடுவதன் மூலம் செயல்படுகின்றன. இது ஒரு வகையான தூய்மையாக்கல் ஆகும், மேலும் ஒரு மேற்பரப்பில் உள்ள நோய்க்கிருமி நுண்ணுயிரிகளின் அளவைக் குறைக்க இயற்பியல் அல்லது வேதியியல் முறைகள் பயன்படுத்தப்படும் செயல்முறையாக வரையறுக்கப்படலாம்.  
தோல் மற்றும் சளி சவ்வுகளில் உள்ள நுண்ணுயிரிகளை அழிக்கவும் கிருமிநாசினிகள் பயன்படுத்தப்படலாம், வரலாற்று ரீதியாக இந்த வார்த்தை நுண்ணுயிரிகளை அழிக்கிறது என்று பொருளாகும்.
# இராயகிரி தெற்குமாரியம்மன் கோயில்

**இராயகிரி தெற்குமாரியம்மன் கோயில்** தமிழ்நாட்டில் திருநெல்வேலி மாவட்டம், இராயகிரி என்னும் ஊரில் அமைந்துள்ள அம்மன் கோயிலாகும்.
# இராயகிரி தெற்குமாரியம்மன் கோயில்

## பூஜைகள்

இக்கோயிலில் காலை,மாலை இரண்டு பூஜை நடக்கின்றது. புரட்டாசி மாதம் மூன்றாவது சனிக்கிழமை நடைபெறும் திருவிழா முக்கிய திருவிழாவாக நடைபெறுகிறது.
நவராத்திரி திருவிழா சிறப்பாக கொண்டாடப்படுகிறது.
மார்கழி மாதம் திருவாதிரை திருவிழாவும் சிறப்பாக நடைபெறுகிறது.
# இராஜகிரி கரைமேல் அழகர் மற்றும் அய்யனார் கோயில்

**இராஜகிரி கரைமேல் அழகர் ஐயனார் கோயில்** தமிழ்நாட்டில் தஞ்சாவூர் மாவட்டம், பாபநாசம் வட்டம், **இராஜகிரி** என்னும் ஊரில் குடமுருட்டி ஆற்றங்கரையில் அமைந்துள்ள ஐயனார் கோயிலாகும்.
# இராஜகிரி கரைமேல் அழகர் மற்றும் அய்யனார் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி, மார்கழி, சித்திரை, வைகாசி மாதம், நவராத்திரி, தனுர்மாதம், பிரமோற்சவம் திருவிழாவாக நடைபெறுகிறது.
# இராஜபாளையம் சொக்கர் என்ற மீனாட்சி சுந்தரேஸ்வரர் கோயில்

**இராசபாளையம் சொக்கர் என்ற மீனாட்சி சுந்தரேசுவரர் கோயில்** தமிழ்நாட்டில் விருதுநகர் மாவட்டம், இராசபாளையம் என்னும் ஊரில் அமைந்துள்ள சிவன் கோயிலாகும்.
# இராஜபாளையம் சொக்கர் என்ற மீனாட்சி சுந்தரேஸ்வரர் கோயில்

## பூசைகள்

மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது. மாசி மாதம் தேரோட்டம் நடைபெறுகிறது. மாசி மாதம் தெப்பத்திருவிழா திருவிழாவாக நடைபெறுகிறது.
# இருமத்தூர் கொல்லாபுரியம்மன் கோயில்

**இருமத்தூர் கொல்லாபுரியம்மன் கோயில்** (kolhapuri mariamman temple) தமிழ்நாட்டில் தர்மபுரி மாவட்டத்தில், தர்மபுரி - திருப்பத்தூர் நெடுஞ்சாலையை ஒட்டி இருமத்தூர் என்னும் ஊருக்கு அருகில் அமைந்துள்ள ஒரு கிராமக் கோயிலாகும்.
# இருமத்தூர் கொல்லாபுரியம்மன் கோயில்

## பூசைகள்

இக்கோயிலில் மூன்று காலப் பூசைகள் நடக்கின்றன. சித்திரை மாதம் தமிழ்வருடப்பிறப்பு, 1 நாள் திருவிழாவாக நடைபெறுகிறது.
# இருமத்தூர் கொல்லாபுரியம்மன் கோயில்

## நம்பிக்கைகள்

திருட்டுப் போன பொருட்கள் மீண்டும் கிடைப்பதற்காக இக்கோயிலில் புதுமையான வழிபாடு நடத்தப்படுகிறது. கோவிலுக்கு அருகில் தர்மபுரி- திருப்பத்தூர் சாலையின் ஓரத்தில் ஒரு பழமையான புளிய மரம் உள்ளது. திருட்டு போன பொருட்கள் கிடைக்க வேண்டிக்கொள்ளும் பக்தர்கள் இந்த புளியமரத்தின் கிளையில் உயிருடன் உள்ள கோழிகளின் கழுத்தில் கயிற்றைக் கட்டி தொங்க விட்டு விடுகிறார்கள். இவ்வாறு கட்டப்பட்ட கோழிகள் இறந்து அவற்றின் உடல் காய்ந்து போவதற்குள் திருட்டு போன பொருட்கள் கிடைத்துவிடும் என்ற நம்பிக்கை பக்தர்களிடையே உள்ளது.
# இருளப்பட்டி காணியம்மன் கோயில்

**இருளப்பட்டி காணியம்மன் கோயில்** தமிழ்நாட்டில் தர்மபுரி மாவட்டம், இருளப்பட்டி என்னும் ஊரில் அமைந்துள்ள அம்மன் கோயிலாகும்.
# இருளப்பட்டி காணியம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. ஆடி மாதம் 7வது நாள் தேர் திருவிழா முக்கிய திருவிழாவாக நடைபெறுகிறது. ஆடி மாதம் 7வது நாள் தேர்திருவிழா தேரோட்டம் நடைபெறுகிறது.
# இலஞ்சி குமாரர் கோயில்

**இலஞ்சி குமாரர் கோயில்** தமிழ்நாட்டில் தென்காசி மாவட்டம், தென்காசி வட்டம், இலஞ்சி என்னும் ஊரில் அமைந்துள்ள முருகன் கோயிலாகும்.இக்கோயில் குற்றாலத்திலிருந்து
4.4 கிலோ மீட்டர் தொலைவில் உள்ளது.
# இலஞ்சி குமாரர் கோயில்

## வரலாறு

இக்கோயில் மூன்றாம் நூற்றாண்டைச் சேர்ந்தது.
# இலஞ்சி குமாரர் கோயில்

## கோயில் அமைப்பு

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
# இலஞ்சி குமாரர் கோயில்

## பூசைகள்

இக்கோயிலில் ஒருகாலப் பூசை நடக்கின்றது.
# நிலையான வைப்புத் தொகை (இந்தியா)

**நிலையான வைப்பு தொகை** (Fixed deposit) என்பது வங்கிகள் மற்றும் வங்கி அல்லாத நிதி நிறுவனங்களால் குறிப்பிட்ட முதிர்வு தேதி வரை பராமரிக்கப்படும் ஒரு காலவரையறை வைப்புக் கணக்கு ஆகும். இது வழக்கமான சேமிப்புக் கணக்கை விட முதலீட்டாளர்களுக்கு அதிக வட்டி விகிதத்தை வழங்குகிறது.இதில் முதலீடு செய்வதற்கு தனி கணக்கை திறந்தோ, அல்லது முதிர்வு நாள்குறிப்பிட்டு ஒரு சேமிப்பு கணக்கை பயன்படுத்தவோ வேண்டும். இதனை இந்தியாவில் பரவலாக நிலையான வைப்புத் தொகை என்றும், அமேரிக்காவில் கால வைப்பு அல்லது நேர வைப்பு போன்ற சொற்களாலும் குறிப்பிடுகின்றனர். சில வேளைகளில் இந்தியாவிலும் இச்சொற்களை நிலையான வைப்பு தொகையை குறிப்பிட பயன்படுத்துவதுண்டு. ஐக்கிய ராஜ்யத்தில் இதற்கு பத்திரம் (bond) என்ற வார்த்தையை பயன்படுத்துகின்றனர். குறிப்பிட்ட காலவரையறையுடைய வைப்புத் தொகை அல்லது கால வைப்புத் தொகை என்பது நிலையான வைப்பாகவோ, தொடர் வைப்பாகவோ இருக்கக் கூடும். இந்த கட்டுரை நிலையான வைப்பு தொகையை முதன்மையாக கொண்டது ஆகும்.  
நிச்சயமற்ற பொருளாதார சூழ்நிலைகளின் போது வங்கிகள் குறைந்த வட்டி விகிதங்களை வழங்கக்கூடும். ஒரு நிலையான வைப்பு தொகையின் முதிர்வு காலம் 7 நாட்கள் முதல் பத்து ஆண்டுகள் வரை இருக்கக்கூடும்.
# நிலையான வைப்புத் தொகை (இந்தியா)

## செயல்பாடு

அதிக வட்டி தரும் நிலையான வைப்புத் தொகைகள் அல்லது கால வைப்புத் தொகைகள் வங்கிகளால் வழங்கப்படுகின்றன. கால வைப்புத் தொகைகளின் மிகவும் பிரபலமான வடிவம் நிலையான வைப்புத்தொகையாகும். குறைந்த பணப்புழக்கத்தை ஈடுகட்ட, சேமிப்பு கணக்குகளை விட நிலையான வைப்புத் தொகைகள் அதிக வட்டி விகிதங்களை வழங்குகின்றன. பொதுவாக, நிலையான வைப்புத் தொகைகளின் முதிர்வு காலம் அதிகமிருப்பின் வட்டிவிகிதமும் அதிகமாக இருக்கும். ஆனால், ஒரு நாட்டின் மத்திய வங்கி இதர வங்கிகளுக்கு கடனளிக்கும் வட்டிவிகிதம் (மறு கொள்முதல் ஒப்பந்த வட்டி விகிதம்) வருங்காலத்தில் குறையும் வாய்ப்பு இருக்குமேயானால், அதிக கால வைப்புகளுக்கான வட்டிவிகிதம் கூட குறைவானதாக இருக்கக்கூடும்.  
நிலையான வைப்பு தொகைக்கு வட்டி முக்கியமாக இரு வகைகளில் வழங்கப்படுகின்றன. ஒன்று, முதலீடு செய்யப்பட்ட தேதியில் இருந்து மாதம் ஒரு முறை, அல்லது கால் ஆண்டுக்கு ஒரு முறை சாதாரண முறையில் குறிப்பிட்ட வட்டி கணக்கிடப்பட்டு வைப்பாளரது சேமிப்பு கணக்கில் வரவு வைக்கப்படுகிறது, அல்லது காசோலையாக அனுப்பப்படுகிறது. மற்றொன்று, வைப்பாளரின் விருப்பத்திர்க்கேற்ப வட்டி மறுமுதலீடு செய்யப்படுகின்றது. இம்முறையில் கூட்டுவட்டி கணக்கிடப்பட்டு வைப்பு முதிர்வடையும் போது அசலுடன் வட்டியையும் சேர்த்து வைப்பாளருக்கு வழங்கப்படுகிறது. முதிய குடிமக்களுக்கு வட்டி விகிதத்தில் தனி சலுகை அளிக்கப்பட்டு வருகின்றன.  
ஒவ்வொரு வைப்பும் தனித்தனி ஒப்பந்தமாக கருதப்படுவதால், வங்கிகள் ஒவ்வொரு நிலையான வைப்பு தொகைக்கும் தனி ரசீதை வழங்குகின்றன. இந்த ரசீது நிலையான வைப்பு ரசீது (FDR) என அழைக்கப்படுகிறது; இது புதுப்பித்தல் அல்லது பணமாக்குதலின் போது வங்கியிடம் ஒப்படைக்கப்பட வேண்டும்.  
பல வங்கிகள் நிலையான வைப்புத் தொகையை தானாக புதுப்பிக்கும் வசதியை வழங்குகின்றன. வைப்பு முதிர்வடையும் போது வாடிக்கையாளர்களுக்கு புது அறிவுறுத்தல்கள் ஏதெனுமிருப்பின் அவற்றை வங்கிக்கு தெரியப்படுத்தும் வாய்ப்பு அளிக்கப்படுகின்றது. அவ்வாறு அறிவுறுத்தல்கள் இல்லாத பட்சத்தில் முதிர்வுத் தேதியைத் தொடர்ந்து அத்தகைய வைப்புத் தொகைகள் புதுப்பிக்கப்படும் தேதியில் நிலவும் வட்டி விகிதத்தில் அசல் வைப்புத்தொகையின் அதே காலத்திற்கு வைப்பு புதுப்பிக்கப்படும்.  
2021 சூலை மாதம் வெளியிடப்பட்ட இந்திய ரிசர்வ் வங்கியின் அறிக்கையின்படி ஒரு நிலையான வைப்பு முதிர்ச்சியடைந்து, ஆனால் அது உரியவருக்கு செலுத்தப்படாமலும், வங்கியில் உரிமை கோரப்படாமலும் இருந்தால், உரிமை கோரப்படாத தொகையானது சேமிப்புக் கணக்கின் வட்டி விகிதம், அல்லது முதிர்ச்சியடைந்த நிலையான வைப்பு மீதான ஒப்பந்த வட்டி விகிதம், இவை இரண்டில் எது குறைவோ, அதை ஈர்க்கும்.
# நிலையான வைப்புத் தொகை (இந்தியா)

## முதிர்வுக்கு முன்பு திரும்பப் பெறுதல்

கால வைப்புத் தொகை என்பது வங்கிக்கும் வாடிக்கையாளருக்கும் இடையே ஒரு திட்டவட்டமாs862640s265ன காலத்திற்கான ஒப்பந்தமாகும், மேலும் அதை வங்கியின் விருப்பப்படி முன்கூட்டியே செலுத்த முடியாது. வாடிக்கையாளரின் வேண்டுகோளின்படி கால வைப்புத்தொகையை Housekeeping செலுத்தலாம்..  
வங்கிகள் பொதுவாக தனிநபர்கள் மற்றும் பிரிக்கப்படாத இந்து குடும்பங்களின் (HUF) கால வைப்புகளை (வைப்புத் தொகை எவ்வளவு இருந்தாலும்) முன்கூட்டியே திரும்பப் பெறுவதை மறுக்கக்கூடாது. எவ்வாறாயினும், தனிநபர்கள் மற்றும் பிரிக்கப்படாத இந்து குடும்பங்கள் தவிர பிற வைப்பாளர்களின் பெரிய வைப்புகளை முதிற்ச்சிக்கு முன்னரே திரும்பப் பெறுவதை வங்கிகள் தங்கள் விருப்பத்தின் பேரில் அனுமதிக்காது. முதிற்ச்சிக்கு முன்னரே தொகை திரும்பப்பெறுவதை மறுக்கும் கொள்கையை வங்கிகள் அத்தகைய வைப்பாளர்களுக்கு வைப்புகளை ஏற்றுக்கொள்ளும் போதே தெரிவிக்க வேண்டும்..  
கால வைப்புத் தொகையை முதிர்ச்சிக்கு முன் திரும்பப் பெறுவதற்கான வட்டி விகிதங்களைத் தாங்களே தீர்மானிக்க வங்கிகளுக்கு சுதந்திரம் உள்ளது. இது பொதுவாக 0.5% முதல் 1% வரை இருக்கும்.  
26 அக்டோபர் 2023 தேதியிட்ட சுற்றறிக்கை ஒன்றின் வாயிலாக இந்திய ரிசர்வ் வங்கி நிலையான வைப்பு கணக்குகள் தொடர்பான சில அறிவிப்புகளை வெளியிட்டுள்ளது. அவை பின்வருமாறு: -
- நிலையான வைப்புக் கணக்குகளில் *முன்கூட்டியே திரும்பப்பெறுதல்* (Premature Withdrawal) தொகையை ₹15 லட்சத்தில் இருந்து ₹1 கோடியாக ரிசர்வ் வங்கி மாற்றியமைத்துள்ளது. காலவைப்பை பொறுத்தவரை வைப்புத் தொகையின் அளவு மற்றும் கால அளவு ஆகியவற்றின் அடிப்படையிலேயே வட்டிவிகிதங்களை வங்கிகள் வழங்கி வருகின்றன.
- உள்நாட்டு கால வைப்புகளுக்கு (Domestic Term Deposits) அல்லது நிலையான வைப்புகளுக்கு (Fixed deposits) முன்கூட்டியே திரும்பப்பெறும் விருப்பத்தேர்வு வாடிக்கையாளர்களுக்கு கொடுக்கப்படாமல் இருந்து வந்தது. ஆனால் கால வைப்புகளில் ₹15 லட்சத்துக்கும் குறைவான தொகையை வைப்பு செய்யும் நபர்களுக்கு முன்கூட்டியே திரும்பப்பெறும் விருப்பத்தேர்வு வழங்கப்பட்டு வந்தது. இந்த வகையான வைப்பு *காலெபில்* (Callable deposits) என்று வங்கி மொழியில் அழைக்கப்படுகின்றது.
- முன்கூட்டியே திரும்பப்பெற முடியாத வகை கால வைப்பு அல்லது நிலையான வைப்பு *நான்-காலெபில்* (non-callable deposits) என்றும் அழைக்கப்படுகின்றது. வைப்புத் தொகை ₹15 லட்சத்துக்கு மேல் இந்த வகை என்றிருந்ததை புதிய சுற்றறிக்கையின் வாயிலாக ₹1 கோடியாக ரிசர்வ் வங்கி உயர்த்தியுள்ளது.
- வெளிநாடு வாழ் இந்தியர்களுக்கான கால வைப்புகள் மற்றும் நிலையான வைப்புகளுக்கு (NRE/NRO) முன்கூட்டியே திரும்பப்பெறும் விருப்பத்தேர்வு வழங்கும் சுதந்திரம் வங்கிகளுக்கு வழங்கப்பட்டிருந்தது. ஆனால் வைப்புத் தொகை ₹1 கோடிக்கும் குறைவாக இருக்குமானால் அத்தகைய வைப்பாளர்களுக்கும் முன்கூட்டியே திரும்பப்பெறும் சலுகை அளிக்கப்பட வேண்டும் என்று குறிப்பிடப்பட்டுள்ளது.
# நிலையான வைப்புத் தொகை (இந்தியா)

## பாதுகாப்பு

இந்தியாவில் வங்கி முதலீடுகள் வைப்புக் காப்பீட்டு மற்றும் கடன் உத்தரவாத கழகத்தின் (DICGC) மூலம் பாதுகாக்கப்படுகின்றன. ஒரு வங்கியில் ஒரு காப்பாளருக்கு அனைத்து வகை கணக்குகளுக்கும் உள்ளிட்டு ₹5,00,000 (சுமார் $6,000) வரை கழகத்தால் உத்தரவாதத் தொகையாக வழங்கப்படுகிறது.
# நிலையான வைப்புத் தொகை (இந்தியா)

## நன்மைகள்

- சேமிப்புக் கணக்கில் பணத்தை வைப்பதை விட நிலையான வைப்புத்தொகையில் முதலீடு செய்வதன் மூலம் வாடிக்கையாளர்களுக்கு அதிக வட்டி கிடைக்கும்.
- வைப்பாளர்கள் வைப்புத் தொகையின் மீது அதன் மதிப்பில் 90 சதவீதம் வரை வட்டி சலுகைகளுடன் கடன்களைப் பெறலாம்.
- முதலீடு செய்யும் தொகைக்கு ஓரளவு வரை வைப்புக் காப்பீட்டு மற்றும் கடன் உத்தரவாத கழகத்தின் (DICGC) பாதுகாப்பு உத்தரவாதம் உள்ளது.
- இந்தியாவில் வசிப்பவர்கள் குறைந்தபட்சம் ஏழு நாட்களுக்கு இந்தக் கணக்குகளைத் திறக்கலாம்.
# நிலையான வைப்புத் தொகை (இந்தியா)

## வரிவிதிப்பு

இந்தியாவில், எந்தவொரு வங்கியிலும் ஒரு வைப்பாளருக்கு ஒரு நிதியாண்டில் வட்டி அந்தந்த நிதியாண்டுக்கு பொருந்தக்கூடிய நிதிச் சட்டத்தால் பரிந்துரைக்கப்பட்டுள்ள படி குறிப்பிட்ட தொகைக்கு மேல் இருக்குமானால் வங்கிகளால் நிலையான வைப்புத் தொகை வட்டியின் மூலத்தில் வரி கழிக்கப்படும்.
# நிலையான வைப்புத் தொகை (இந்தியா)

## மத்திய வங்கி கொள்கைகளின் தாக்கம்

மத்திய வங்கிகள் பொருளாதார ஏற்ற இறக்கங்களை நிர்வகிப்பதற்கும் விலைவாசியின் நிலையான தன்மையை சீரமைப்பதற்கும் பணவியல் கொள்கையைப் பயன்படுத்துகின்றன. இதனால் பணவீக்கம் குறைவாகவும் நிலையானதாகவும் இருக்கிறது. பல மேம்பட்ட பொருளாதாரங்களில் உள்ள மத்திய வங்கிகள் வெளிப்படையான பணவீக்க இலக்குகளை அமைக்கின்றன. பல வளரும் நாடுகளும் பணவீக்க இலக்கை நோக்கி நகர்கின்றன. இந்தியாவின் மத்திய வங்கியான இந்திய ரிசர்வ் வங்கியும் அவ்வப்போது நாட்டின் பொருளாதார நிலைமைக்கு ஏற்ப வகுக்கும் கொள்கைகள் வங்கித்துறையில் ஏற்படுத்தும் தாக்கம் நிலையான வைப்பு தொகை விதிகளை பாதிக்கக்கூடும்.
# நிலையான வைப்புத் தொகை (இந்தியா)

## மேலும் பார்க்கவும்

- காலவைப்புக் கணக்குகள்
- வைப்புச் சான்றிதழ்கள்
- தொடர் வைப்புக் கணக்கு
- சேமிப்புக் கணக்கு
# ஜெகன்நாதர் கோயில், சியால்கோட்

**ஜெகன்நாதர் கோயில்** என்பது பாக்கிஸ்தானின், சியால்கோட் நகரத்தில் அமைந்த இந்து கடவுளான ஜெகன்நாதருக்குப் அர்ப்பணிக்கப்பட்ட கோயிலாகும்.
# ஜெகன்நாதர் கோயில், சியால்கோட்

## கட்டுமானம்

2007 ஆம் ஆண்டின் தொடக்கத்தில் பாரிஸ் சாலைப் பகுதியில் கட்டப்பட்ட இந்தக் கோயில் பாகிஸ்தான் பஞ்சாப் மாகாண முதலமைச்சர் சௌத்ரி பெர்விஸ் எலாஹியின் 200,000 ரூபாய் சிறப்பு மானியத்துடன் கட்டப்பட்டது.மாவட்ட சமாதானக் குழுவின் உறுப்பினரான ஹக்கீம் ரத்தன் லால் பகத் மற்றும் சியால்கோட் இந்து சமூகத்தின் பங்கேற்பின் காரணமாக சிறுபான்மை எம்பிஏ ஜோசப் ஹகிம் டின் மூலமாக சிறப்பு மானியம் வழங்கப்பட்டது.
# ஜெகன்நாதர் கோயில், சியால்கோட்

## இதனையும் காண்க

- கட்டாஸ் ராஜ் கோயில்
# பமுனாரி

**பமுனாரி** மேற்கு வங்காள மாநிலத்தில் ஹூக்ளி மாவட்டத்தின் செம்பம்போர் துணைப் பகுதியில் உள்ள ஒரு நகரமான சாமுரம்பூர் உத்தரப்பாரா சிடி பிளாக் ஆகும். இது தங்குனி பொலிஸ் நிலையத்தின் கீழ் உள்ளது.
# பமுனாரி

## புவியியல்

**பமுனாரி**
இல் அமைந்துள்ளது. கொல்கத்தா-தில்லி தேசிய நெடுஞ்சாலை -2 உடன் இணைக்கப்பட்டுள்ளது.
# பமுனாரி

## விளக்கப்படங்கள்

2011 ஆம் ஆண்டு இந்தியாவின் மக்கள் தொகை கணக்கெடுப்பின்படி பாமுனாரியின் மொத்த மக்கள் தொகை 6,266 பேர். இவரில்ல் 3,227 (52%) பேர் ஆண்களும் 3,039 (48%) பேர் பெண்களும் அடங்குவர். 6 ஆண்டுகளுக்கு முன் மக்கள் தொகை 580 ஆகும்.. பாமுனாரி எழுத்தறிவு பெற்றவர்களின் மொத்த எண்ணிக்கை 4,997 பேர் (6 ஆண்டுகளில் 87.88% மக்கள்) ஆவர்  
ஹூக்ளி மாவட்டத்தில் உள்ள பின்வரும் நகராட்சிகள், மக்கள்தொகை உள்ள நகரங்கள் 2011 கணக்கெடுப்பின்படி கொல்கத்தா நகர்ப்புற ஒருங்கிணைப்பின் பகுதியாக இருந்தது: பன்சுபீரியா (M), ஹுக்ளி-சின்சுராகு (M), பரா கேஜூரியா (வெளியே வளர்ச்சி), சங்கானாகர் (CT), அமோத்காட்டா (CT), சக் பன்செபரியா (CT), நல்தங்க (CT), கோடாலியா (CT), குலிகந்தா (CT), சிம்லா (CT), தர்மபூர் (CT), பிகாதிரேச்வர் (M), சாம்ப்டானி (M), சந்தன்நகர் (எம் கார்ப்), பைத்தியபதி (M), செரம்பூர்(M), இரிசுரா (M), இரிசுரா (CT), பமுனாரி (CT), தக்ஷின் ராஜ்யத்பூர் (CT), நபகிராம்காலனி (CT), கொன்னகர் (M), உத்தரப்பாரா கோட்ருங் (M), ரக்ஹுநாத்பூர் (PS-துங்குனி) (CT), கானிபூர் (CT) மற்றும் கீடா(CT).  
இந்திய மக்கள் தொகை கணக்கெடுப்பின்படி, பமுனாரி ன் மக்கள்தொகை 6,913 பேர் ஆக இருந்தனர். இவர்களில் 52% ஆண்கள், 48% பெண்கள் ஆவார்கள்.. பமுனாரி மக்களின் சராசரி கல்வியறிவு 72% ஆகும், இது தேசிய சராசரியான 59.5% ஐ விட அதிகமாக உள்ளது. இதில் ஆண்களில் 55% பேரும் பெண்களில் 45% பேரும் எழுத்தறிவு பெற்றிருந்தனர். மக்கள் தொகையில் 11% பேர் 6 வயதுக்குட்பட்டோர் ஆவர்.
# த டெம்பெஸ்ட்

1610-11ல் எழுதப்பட்டதாக நம்பப்படும் வில்லியம் ஷேக்ஸ்பியரின், **த டெம்பெஸ்ட்** (*The Tempest*) ஒரு நாடகம் ஆகும், ஷேக்ஸ்பியர் தனியாக எழுதிய கடைசி நாடகமாக பல விமர்சகர்களால் கருதப்படுகிறது .இக்கதை ஒரு தொலைதூரத் தீவில் அமைந்துள்ளது.  
மிலன் தேசத்தின் அரசர் பிராஸ்பரோ. இவருக்கு புத்தகம் படிப்பதில்தான் மிகுந்த ஆர்வம். அதனால்,நாட்டின் ஆட்சி பொறுப்பை தன் சகோதரன் ஆண்டானியோவை கவனிக்க சொல்லிவிட்டு,நுாலகத்துக்கு சென்று புத்தங்களுக்குள் மூழ்கிக் கிடந்தார்.ஆண்டோனியோவுக்கு மிலன் தேசத்தின் அரசனாக வேண்டும் என்ற ஆசை ஏற்பட்டது.அதனால்,நேபிள்ஸ் நாட்டு அரசன் அலன்ஸோவோடு கூட்டு சேர்ந்து, பிராஸ்பரோவை நாடு கடத்துகிறான்.ஒருநாள் இரவு ஆண்டோனியோவின் ஆட்கள் பிராஸ்பரோவையும், அவரது மகள் மிராண்டாவையும், ஒரு பழுதான படகில் ஏற்றி கொந்தளிப்பு மிகுந்த கடல் பகுதியில் விடுகின்றனர். அந்த படகு புயலில் சிக்கி, மனித நடமாட்டம் இல்லாத ஒரு தீவில் கரை ஒதுங்குகிறது. அங்கு பல சோதனைகள், திருப்பங்களுக்கு பின், இறுதியில் பிராஸ்பரோ மீண்டும் மிலன் நாட்டின் ஆட்சி பொறுப்பை ஏற்றுக்கொள்வது தான் கதை.
# இலளிகம் சென்றாயசுவாமி கோயில்

**இலளிகம் சென்றாயசுவாமி கோயில்** தமிழ்நாட்டில் தர்மபுரி மாவட்டம், இலளிகம் என்னும் ஊரில் அமைந்துள்ள பெருமாள் கோயிலாகும்.
# இலளிகம் சென்றாயசுவாமி கோயில்

## பூசைகள்

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
# தூரங்குடி மாரியம்மன் கோயில்

**தூரங்குடி மாரியம்மன் கோயில்** தமிழ்நாட்டில் தஞ்சாவூர் மாவட்டம், தூரங்குடி என்னும் ஊரில் அமைந்துள்ள அம்மன் கோயிலாகும்.
# தூரங்குடி மாரியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
# இளம்பலூர் ஏகாம்பரேஸ்சுவரர் மற்றும் திருமாங்கலியம்மன் கோயில்

**இளம்பலூர் ஏகாம்பரேஸ்சுவரர் மற்றும் திருமாங்கலியம்மன் கோயில்** தமிழ்நாட்டில் பெரம்பலூர் மாவட்டம், இளம்பலூர் என்னும் ஊரில் அமைந்துள்ள சிவன் கோயிலாகும்.
# இளம்பலூர் ஏகாம்பரேஸ்சுவரர் மற்றும் திருமாங்கலியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் தனூர் மாத பூஜை முக்கிய திருவிழாவாக நடைபெறுகிறது. சித்திரை மாதம் தமிழ் வருடப் பிறப்பு திருவிழாவாக நடைபெறுகிறது.
# இளம்பிள்ளை மாரியம்மன் கோயில்

**இளம்பிள்ளை மாரியம்மன் கோயில்** தமிழ்நாட்டில் சேலம் மாவட்டம், இளம்பிள்ளை என்னும் ஊரில் அமைந்துள்ள அம்மன் கோயிலாகும்.
# இளம்பிள்ளை மாரியம்மன் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. பங்குனி மாதம் திருக்கல்யாணம் 12ஆம் நாள் முக்கிய திருவிழாவாக நடைபெறுகிறது. பங்குனி மாதம் தேரோட்டம் 13ம் நாள் தேரோட்டம் நடைபெறுகிறது.
# இளையான்குடி வாள்மேல்நடந்தம்மன் கோயில்

**இளையான்குடி வாள்மேல்நடந்தம்மன் கோயில்** தமிழ்நாட்டில் சிவகங்கை மாவட்டம், இளையான்குடி என்னும் ஊரில் அமைந்துள்ள அம்மன் கோயிலாகும்.
# இளையான்குடி வாள்மேல்நடந்தம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் விஜயதசமி முக்கிய திருவிழாவாக நடைபெறுகிறது.
# ஸ்ரீ சிவ விஷ்ணு கோயில்

**ஸ்ரீ சிவா விஷ்ணு கோவில்** (SSVT) என்பது அமெரிக்காவின், வாஷிங்டன் டி.சி. விலிருந்து சுமார் 12 மைல் (19 கி.மீ.) தூரத்திலுள்ள லேன்ஹாமில் அமைந்துள்ள ஒரு இந்து கோவிலாகும். இது அமெரிக்காவில் உள்ள மிகப்பெரிய கோயில்களில் ஒன்றாகும். கோயில் கட்டுமானம் 1988 ஆம் ஆண்டில் தொடங்கியது அதன்பிறகு 2002 இன் இறுதியில் வழிபாடு நடக்கத் துவங்கியது.
# ஸ்ரீ சிவ விஷ்ணு கோயில்

## இருப்பிடம்

நாசா கோடார்ட் ஸ்பேஸ் ஃப்ளைட் சென்டரில் இருந்து ஒரு மைல் தொலைவில் சிப்ரியோ சாலையில் இந்த கோயில் அமைந்துள்ளது. ஒரே சாலையில் இரு தேவாலயங்கள் உள்ளன. வடக்கு அமெரிக்காவின் முருகன் கோயில் அருகே அமைந்துள்ளது.
# ஸ்ரீ சிவ விஷ்ணு கோயில்

## தெய்வங்கள்

ஆண்டாள், அய்யப்பன், துர்கை, கணேசர், கார்த்திகேயன், கிருஷ்ணன், லட்சுமி, நவக்கிரகங்கள், பார்வதி, ராமன், சரஸ்வதி, சிவன், சுதர்சனம், வெங்கடேஸ்வரர், விஷ்ணு ஆகிய கடவுள்கள் கோவிலில் உள்ள குறிப்பிடத்தக்க தெய்வங்களாவர்.
# ஸ்ரீ சிவ விஷ்ணு கோயில்

## கலாச்சாரம்

ஸ்ரீ சிவன் விஷ்ணு கோவில் ஆண்டு முழுவதும் பல கலாச்சார நிகழ்ச்சிகளை நடத்துகிறது. இதில் சமுதாயத்தால் நடத்தப்படும் கச்சேரிகளும் நடன நிகழ்ச்சிகளும் அடங்கும்.
# இறச்சகுளம் அழகிய மன்னார்சாமி கோயில்

**இறச்ச குளம் அழகிய மன்னார்சாமி கோயில்** தமிழ்நாட்டில் கன்னியாகுமரி மாவட்டம், இறச்சகுளம் என்னும் ஊரில் அமைந்துள்ள பெருமாள் கோயிலாகும்.
# இறச்சகுளம் அழகிய மன்னார்சாமி கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. சித்திரை மாதம் விஷு முக்கிய திருவிழாவாக நடைபெறுகிறது. ஆவணி மாதம் ஓணம் திருவிழாவாக நடைபெறுகிறது.
# இனுங்கூர் மாரியம்மன் கோயில்

**இனுங்கூர் மாரியம்மன் கோயில்** தமிழ்நாட்டில் கரூர் மாவட்டம், இனுங்கூர் என்னும் ஊரில் அமைந்துள்ள ஒரு கிராமக் கோயிலாகும்.
# இனுங்கூர் மாரியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை 7,8 முக்கிய திருவிழாவாக நடைபெறுகிறது.
# தோகூர் சிங்கம்பிடாரியம்மன் கோயில்

**தோகூர் சிங்கம்பிடாரியம்மன் கோயில்** தமிழ்நாட்டில் தஞ்சாவூர் மாவட்டம், தோகூர் என்னும் ஊரில் அமைந்துள்ள அம்மன் கோயிலாகும்.
# தோகூர் சிங்கம்பிடாரியம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
# உடையாப்பட்டி கோவிந்தராஜப் பெருமாள் கோயில்

**உடையாப்பட்டி கோவிந்தராஜ பெருமாள் கோயில்** என்பது தமிழ்நாட்டில் சேலம் மாவட்டம், உடையாப்பட்டி என்னும் ஊரில் அமைந்துள்ள ஒரு பெருமாள் கோயில் ஆகும்.
# உடையாப்பட்டி கோவிந்தராஜப் பெருமாள் கோயில்

## பூசைகள்

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் 4 சனிக்கிழமை, 4 நாட்கள் முக்கிய திருவிழாவாக நடைபெறுகிறது. வைகுண்ட ஏகாதசி மாதம் வைகுண்ட ஏகாதசி, 1 நாள் திருவிழாவாக நடைபெறுகிறது. புரட்டாசி மாதம் தேரோட்டம், 2 நாள் தேரோட்டம் நடைபெறுகிறது.
# உடையாப்பட்டி மாரியம்மன் மற்றும் விநாயகர் கோயில்

**உடையாப்பட்டி மாரியம்மன் மற்றும் விநாயகர் கோயில்** தமிழ்நாட்டில் சேலம் மாவட்டம், உடையாப்பட்டி என்னும் ஊரில் அமைந்துள்ள ஒரு கிராமக் கோயிலாகும்.
# உடையாப்பட்டி மாரியம்மன் மற்றும் விநாயகர் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் சித்திரை தேர் திருவிழர, 4 நாள் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம், 1 நாள் திருவிழாவாக நடைபெறுகிறது. சித்திரை மாதம் சித்திரை தேர் திருவிழா, 1 நாள் தேரோட்டம் நடைபெறுகிறது.
# மீன்சுருட்டி அருள்மிகு மீனாட்சி அம்பிகை சமேத ஸ்ரீ சொக்கலிங்கநாத சுவாமி திருக்கோயில்

**மீன்சுருட்டி அருள்மிகு மீனாட்சி அம்பிகை சமேத ஸ்ரீ சொக்கலிங்கநாத சுவாமி திருக்கோயில்** தமிழ்நாட்டில் அரியலூர் மாவட்டம், உடையார்பாளையம் வட்டம் மீன்சுருட்டி என்னும் ஊரில் அமைந்துள்ள சிவன் கோயிலாகும்.
# மீன்சுருட்டி அருள்மிகு மீனாட்சி அம்பிகை சமேத ஸ்ரீ சொக்கலிங்கநாத சுவாமி திருக்கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. மகா குரு பூஜை முக்கிய திருவிழாவாக நடைபெறுகிறது.
# பள்ளியறை

**பள்ளியறை** என்பது இந்து கோவில்களில், இரவு நேரத்தில் உற்சவரை வைக்கும் இடத்தைக் குறிக்கும் ஒரு சொல் ஆகும். இது பொதுவாக தெய்வங்களின் ஓய்வுக்கான இடமாகவும், இந்துக்களால் மிகவும் புனித இடமாக கருதப்படுகிறது. பல பாரம்பரிய இந்து கோயில்களில், இறுதி பூஜை (அர்த்தசாம பூசை) நாளில், தெய்வம் தனது தெய்வீக கணவரின் வசிப்பிடத்திற்கு வழக்கமாக அழைத்துச் செல்லப்படுகிறது. இது பொதுவாக பல கோயில்களில் இரவு ஒன்பது மணிக்குள் நடக்கிறது. எடுத்துக்காட்டாக, மதுரை மீனாட்சி கோவிலில் நடைபெறுகிறது.  
இந்த நிகழ்வு காண தினசரி ஆயிரக்கணக்கான பக்தர்கள் வருகின்றனா். மேலும் கோவில் உள் கோபுரங்களைச் சுற்றி தெய்வங்களைக் கொண்டு ஆடம்பரத்துடன் கூடிய ஒரு ஊர்வலமும் அடங்கும். நாளின் முதல் வழிபாட்டுக்கு, கடவுளின் வாசல்கள் திறக்கப்படும் போது, பொதுவாக **திருபள்ளியெழுச்சி** (அதாவது, தெய்வீக ஓய்வுக்கு பிறகு எழுந்திருப்பது) என்று அழைக்கப்படுகிறது. இது ஸ்ரீரங்கம் மற்றும் திருப்பதி போன்ற விஷ்ணு கோயில்களில் பரவலாக கொண்டாடப்படுகிறது. சில கோயில்களில், முதன்மைத் தெய்வத்தின் பின்னணியில் ஒரு கண்ணாடி வைக்கப்படுகிறது.
# உத்தமசோழபுரம் கரபுரநாதர் கோயில்

**கரபுரநாதசுவாமி கோயில்** (*Karapuranathar Temple*) என்பது தமிழ்நாட்டில் சேலம் மாவட்டம், உத்தமசோழபுரம் என்னும் ஊரில் அமைந்துள்ள சிவன் கோயிலாகும். இத்தலத்தின் மூலவர் கரபுநாதர், அம்பிகை பெரியநாயகியம்மன்.
# உத்தமசோழபுரம் கரபுரநாதர் கோயில்

## தலவரலாறு

இக்கோயில் பத்தாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு. தொன்மக் கதைகளின்படி இராவணனின் சகோதரனான கரதூசனன் என்பவர் ஆயிரம் ஆண்டுகள் தவமிருந்தும் இறைவன் தரிசனம் தராததால், அக்னிபிரவேசம் செய்ய துணிந்தார். அப்போது அங்கு ஈசன் வெளிப்பட்டார். கரதூசன் பூசை செய்தமையால் சிவபெருமான் கரபுரநாதர் என்று அழைக்கப்படுகிறார் என்று கூறப்படுகிறது
# உத்தமசோழபுரம் கரபுரநாதர் கோயில்

## கோயில் அமைப்பு

இக்கோயிலில் கரபுரநாதசுவாமி, பெரியநாயகி சன்னதிகளும், விநாயகர், முருகன், ஐயப்பன், கரடி சித்தர், கால பைரவர், சூரியன் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# உத்தமசோழபுரம் கரபுரநாதர் கோயில்

## பூசைகள்

இக்கோயிலில் காரணாகம முறைப்படி மூன்று காலப் பூசைகள் நடக்கின்றன. சித்திரை மாதம் தேர்த்திருவிழா 6-ம் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி உற்சவம் 9-ம் நாள் திருவிழாவாக நடைபெறுகிறது. சித்திரை மாதம் தேரோட்டவிழா தேரோட்டம் நடைபெறுகிறது.
# உத்தமசோழபுரம் கரபுரநாதர் கோயில்

## சன்னதிகள்

இக்கோயிலில் கரடி சித்தருக்கு தனி சன்னதி அமைக்கப்பட்டுள்ளது. கன்னி மூலை கணபதி, வள்ளி தெய்வானை முருகன், ஐயப்பன் போன்றோர் சன்னதிகள் உள்ளன.
தலசிறப்பு
# உத்தமசோழபுரம் கரபுரநாதர் கோயில்

## தலசிறப்பு

- அங்கவை சங்கவை திருமணம் நடைபெற்ற தலம் எனப்படுகிறது.
- மூவேந்தர்களின் சின்னங்களான வில், புலி, மீன் கொடிகள் அர்த்த மண்டபத்தில் கல்தூணில் பதியப்பட்டுள்ளது.
- இக்கோயிலில் ஔவையாருக்கு பெரிய சிலை அமைந்துள்ளது
- குணசீலன் எனும் சிறுவனுக்காக மூலவர் சற்று சாய்ந்த நிலையில் அமைந்துள்ளார் எனப்படுகிறது.
# உத்திரமேரூர் கேதாரீஸ்வரர் கோயில்

**உத்திரமேரூர் கேதாரீஸ்வரர் கோயில்** தமிழ்நாட்டில் காஞ்சிபுரம் மாவட்டம், உத்திரமேரூர் என்னும் ஊரில் அமைந்துள்ள சிவன் கோயிலாகும்.